ലോക്ക്ഡൗണ് പ്രതിസന്ധിയും ആത്മഹത്യകളും സഭയില് ഉന്നയിച്ച് പ്രതിപക്ഷം അടിയന്തരപ്രമേയത്തിന് അനുമതിയില്ല സഭ വിട്ടിറങ്ങി പ്രതിഷേധം തിരുവനന്തപുരം : ലോക്ഡൗണ് സൃഷ്ടിച്ച സാമ്ബത്തിക പ്രതിസന്ധിയും തുടര്ന്നുണ്ടാകുന്ന ആത്മഹത്യകളും നിയമസഭയില് ഉന്നയിച്ച് പ്രതിപക്ഷം. തിരുവഞ്ചൂര് രാധാകൃഷ്ണനാണ് അടിയന്തരപ്രമേയത്തിന് നോട്ടീസ് നല്കിയത്. സഹകരണ ബാങ്ക് ഉദ്യോസ്ഥരുടെ ഭീഷണിയെ തുടര്ന്ന് കോട്ടയത്ത് ഇരട്ട സഹോദരന്മാര് ആത്മഹത്യ ചെയ്ത സംഭവത്തില് അടിയന്തര പ്രമേയം അനുവദിക്കാത്തതില് പ്രതിഷേധിച്ച് പ്രതിപക്ഷം നിയമസഭയില് നിന്നും ഇറങ്ങിപ്പോയി. സംഭവത്തില് മന്ത്രി വി.എന് വാസവന് സഭയെ തെറ്റിദ്ധരിപ്പിക്കുകയാണെന്ന് തിരുവഞ്ചൂര് രാധാകൃഷ്ണന് പറഞ്ഞു. ബാങ്ക് ഉദ്യോഗസ്ഥരുടെ ഭീഷണിയും സമര്ദ്ദവുമാണ് ആത്മഹത്യയ്ക്ക് കാരണം. ഭൂമിയുടെ വിലയേക്കാള് കുടുതല് വായ്പ നല്കി. സംഭവത്തെ മന്ത്രി നിസാരവല്കരിക്കുകയാണ്. അന്വേഷിച്ച് കുറ്റക്കാര്ക്കെതിരെ നടപടി എടുക്കണമെന്നും അദ്ദേഹം ആവശ്യപ്പെട്ടു. കൊവിഡിനെ തുടര്ന്നുണ്ടായ സാമ്ബത്തിക പ്രതിസന്ധി സംസ്ഥാനത്തെ ആത്മഹത്യ മുനമ്ബില് എത്തിച്ചിരിക്കുകയാണന്ന് പ്രതിപക്ഷ നേതാവ് വി.ഡി.സതീശന് പറഞ്ഞു. സംഭവത്തില് പൊലീസ് റിപ്പോര്ട്ട് ലഭിച്ചതിന് ശേഷം മാത്രമേ തുടര്നടപടി ആലോചിക്കുകയുള്ളൂവെന്ന് സഹകരണ മന്ത്രി വി.എന്. വാസവന് വ്യക്കതമാക്കി.